Emil Jørgensen (musiker)

Emil Jørgensen (født 18. december 1972 i København) er en dansk musiker, medlem af indie-rockbandet Swan Lee og arbejder for Red Barnet. Han er tidligere formand for foreningen Danske Uafhængige Pladeselskaber (DUP) og har siddet i bestyrelsen for IMPALA (Independent Music Companies Association) og Merlin Network.

Karriere 
Emil Jørgensen voksede op i Skibeholt på Lolland, hvor han lærte at spille trommer på den lokale musikskole i Nykøbing Falster. Her mødte han som 13-årig guitaristen Jonas Struck, som han spillede med i fritiden, og et par år senere begyndte Emil at spille med sangerinden Pernille Rosendahl i reggae-bandet Rockae. Jonas og Emil spillede sammen i bandet Cactus Circle fra 1995 til 1998.

I 1996 etablerede Emil Jørgensen, Jonas Struck og Pernille Rosendahl indierock-bandet Swan Lee. Deres kamp og drøm om at få en pladekontrakt blev skildret af filminstruktør Christina Rosendahl i dokumentaren Stjernekigger fra 2002. Grundet afslag, lånte de 350.000 kr. i banken og startede deres eget pladeselskab GoGo Records, som har udgivet deres tre album; Enter (2001), Swan Lee (2004) og The Garden (2023). Emil Jørgensen fungerede i de tidlige år, som labelmanager og direktør for pladeselskabet. Bandet var frontrunners på DYI-bevægelsen i Danmark og blev et eksempel på iværksætteri i musikbranchen og har givet foredrag på skoler og universiteter. Efter opløsningen af Swan Lee i 2004, spillede Emil Jørgensen trommer på indspilninger med bl.a. Tim Christensen, Lars H.U.G og i Martin Halls band, men lagde trommerne på hylden for at fokusere på GoGo Records.

Pladeselskabet udgav Claus Hemplers solo album fra 2004. I 2006 etablerede han indie pladeselskabet Whiteout Music og i 2008 etablerede han jazz pladeselskabet ‘Blackout Music - the cutting-edge-copenhagen-based-jazz-label’, hvor han udgav en lang række artister som Jesper Zeuthen Trio, Anders Mogensen, Kasper Tranberg, Thunderstrucks og Yousef Lateef.

I 2006 afløste han Nikolaj Nørlund som formand for de Danske Uafhængige Pladeselskaber (DUP). Foreningen repræsenterede 30 små og mellemstore pladeselskaber herunder Crunchy Frog, Auditorium, Bad Afro Records og Cope Records.

I 2022 genoptog han trommespillet, da Swan Lee blev gendannet og gik i pladestudiet efter 17 års pause.

Han har en HD i Organisation og Ledelse fra Copenhagen Business School, og arbejder i dag i Red Barnet hvor han stod bag bandet’s kampagne ‘Love Will Keep You Warm’.

Privatliv 
Emil Jørgensen er gift med filminstruktør Christina Rosendahl og de har en datter sammen. Emil Jørgensen har desuden en søn fra et tidligere forhold, som bl.a. arbejder som musikproducer.

Diskografi

BMG - RCA 

 Cactus Circle, Cactus Circle (1996)

GoGo Records 

 Enter, Swan Lee (2001)
 Swan Lee, Swan Lee (2004)
 Claus Hempler (2004)
 The Garden, Swan Lee (2023)

Whiteout Music 

 Hold Me Up Against the Light Like Money, Lupus (2006)
 Prag, Various artists (2006)
 Vision Du Lamarck, Bandapart (2007)
 Asta Nielsen, Towards the Light, Kasper Tranberg, Mads Hyhne, Jonas Struck og P.O. Jørgens (2007)
 Where Did We Go, Phonovectra (2007)
 Too Young to Die, Phonovectra (2007)
 Bomty Bomty, Prins Nitram (2008)
 Mono, Van Toornburg (2008)
 Oui Mari (2008)
 Twice in August, Kamille Lindholm (2015)

Blackout Music 

 Same, El Ray (2008)
 Vision du Lamarck, Bandapart (2008)
 Terracotta, Kasper Tranberg (2008)
 Real People (2008)
 Thunderstrucks (2008)
 The Universal Quartet feat. Yousef Lateef (2009)
 Jesper Zeuthen Trio (2010)
 Chasing Ray, El Ray (2010)
 Live, Jesper Zeuthen Trio (2011)
 Elektro Feat. John Tchicai (2011)
 Awakening, Reverse (2014)
 Cloud Talk, Rune Kjeldsen (2014)
 Jenno Struck (2014)

Referencer

Eksterne henvisninger 
 

Swan Lee
Trommeslagere fra Danmark